
ИЗВЈЕШТАЈ СА СЈЕДНИЦЕ 
ВИСОКОГ СУДСКОГ И ТУЖИЛАЧКОГ САВЈЕТА БИХ
одржане 30. септембра и 01. октобра 2026. године
· Усвајање записника са сједнице Савјета одржане  2. и 3. септембра 2026. године
· Усвајање записника о проведеном електронском односно телефонском гласању од 14. септембра 2026. године
· Савјет је усвојио записник са сједнице Савјета, одржане 2. и 3. септембра 2026. године.
· Савјет је усвојио записник о проведеном телефонском односно електронском гласању од 14. септембра 2026. године.
Информација о реализацији закључака са сједнице Савјета одржане 2. и 3. септембра 2026. године
· Савјет је примио к знању информацију о реализацији закључака са сједнице Савјета одржане 2. и 3. септембра 2026. године.
Информација – активности предсједника ВСТС-а БиХ
· Савјет је усвојио информацију о активностима предсједника ВСТС-а БиХ.
Извјештај о спровођењу мјера из Реформског програма ВСТС-а БиХ за прво полугодиште 2026. године
· Савјет је усвојио Извјештај о спровођењу мјера из Реформског програма ВСТС-а БиХ за прво полугодиште 2026. године.
Приједлог средњорочног плана рада ВСТС-а БиХ за период 2027.–2029. године
· Савјет је усвојио предложени Средњорочни план рада ВСТС-а БиХ за период 2027.-2029. године.
· Савјет је усвојио закључак којим се одобрава објављивање Средњорочног плана рада ВСТС-а БиХ за период 2027.-2029. године на wеb страници ВСТС-а БиХ.
Информација о активностима подузетим на припреми Међународне конференције „Безбједност правосуђа“, планиране за 17. и 18.11.2026. године и наредни кораци
· Савјет је примио к знању информацију о активностима подузетим на припреми Међународне конференције „Безбједност правосуђа“, планиране за 17. и 18.11.2026. године.
Жалба тужене на одлуку Другостепене дисциплинске комисије у предмету, број: 11-07-6-316/2026
· Савјет је донио одлуку којом је усвојио жалбу тужене и преиначио одлуку Другостепене дисциплинске комисије у погледу изречене дисциплинске мјере у предмету број: 11-07-6-316/2026, на начин да је изрекао дисциплинску мјеру писмене опомене која се јавно не објављује.
Приједлог Првостепене дисциплинске комисије за продужење рока за окончање дисциплинског поступка у предмету, број: 11-07-6-676/2026 (стари број 11-07-6-465/2025)
· Савјет је донио одлуку о продужењу рока за окончање дисциплинског поступка у предмету број: 11-07-6-676/2026 (стари број 11-07-6-465/2025) за 12 (дванаест) мјесеци почев од 09.10.2026. године.
Одобравање приступа CMS-у и TCMS-у упосленицима ВСТС-а БиХ
· Савјет je усвојио закључак којим се одобрава приступ системима за аутоматско управљање предметима у судовима и тужилаштвима (CMS и TCMS) упосленицима ВСТС-а БиХ, у обиму, врсти и с правима приступа како је предложено Интерним меморандумом, уз сљедеће измјене у складу са дискусијом на сједници:
- не одобрава се приступ за додатног корисника – стручног сарадника/аналитичара у Канцеларији дисциплинског тужиоца,

- упосленима у Одјељењу за унапређење ефикасности и квалитета рада у судовима одобрава се приступ искључиво извјештајима у CMS-у и то тако што ће такав приступ имати шеф Одјељења и виши савјетник за статистику. 
· Савјет је усвојио закључак којим се задужује Одјел за информацијско-комуникацијску технологију (ИКТ) Секретаријата ВСТС-а БиХ да креира нове корисничке налоге (у верзији CMS/TCMS 3) за упосленике којима је одобрен приступ (уз напомену да ће запосленици Одјела за ИКТ у транзицијском периоду наредних мјесеци остати корисници налога у ранијим верзијама CMS/TCMS -а након чега ће сви запосленици по окончању транзицијског периода прећи на верзију CMS/TCMS 3), као и да изврши деактивацију и брисање налога за упосленике за које је престала потреба за приступом наведеним системима.
Меморандум о разумијевању између Програма Уједињених народа за развој (UNDP) и ВСТС-а БиХ
· Савјет је усвојио закључак којим се одобрава предсједнику ВСТС-а БиХ потписивање Меморандума о разумијевању између Програма Уједињених народа за развој (UNDP) и ВСТС-а БиХ.
Правилник о измјенама и допунама Правилника о карактеру и садржају јавнога конкурса за попуњавање радних мјеста државних службеника у ВСТС-у БиХ
· Савјет је усвојио Правилник о измјенама и допунама Правилника о карактеру и садржају јавног конкурса за попуњавање радних мјеста државних службеника у ВСТС-у БиХ.
Полугодишњи извјештај о раду судова и тужилаштава за период 01.01.-30.06.2026. године
· Савјет је примио к знању Полугодишњи извјештај о раду судова и тужилаштава за период 01.01.-30.06.2026. године.
Информација о достављеним судским и тужилачким одлукама о завршетку предмета због наступања застаре кривичног или прекршајног гоњења за период 01.01.-30.06.2026. године
· Савјет је примио к знању информацију о достављеним судским и тужилачким одлукама о завршетку предмета због наступања застаре кривичног или прекршајног гоњења за период 01.01.–30.06.2026. године.

· Савјет је усвојио закључак:

· којим се констатује да је у првом полугодишту 2026. године у Општинском суду у Бихаћу и Општинском суду у Тузли дошло до значајног пораста броја прекршајних предмета у којима је обустављен прекршајни поступак због истека законских рокова за покретање прекршајног поступка, у односу на исти период у 2025. години, а који предмети су инцирани ради утврђивања одговорности за прекршаје прописане у Закону о основама безбједности саобраћаја на путевима у БиХ, на начин да је застарјелост наступила у том повећаном броју предмета прије подношења захтјева за судско одлучивање наведеним судовима.

· од Општинског суда у Бихаћу и Општинског суда у Тузли се тражи да, без одлагања, иницирају координацију и одржавање састанака са надлежним кантоналним министарствима унутрашњих послова у циљу отклањања разлога који су довели до тога да се наведеним судовима достављају, у значајном броју, захтјеви за судско одлучивање након протека законских рокова за наступање застарјелости за покретање прекршајног поступка за прекршаје који су прописани у Закону о основама безбједности саобраћаја на путевима у БиХ.
Информација о предметима високог нивоа корупције и организованог криминала – пресјек стања са даном 30.06.2026. године
· Савјет је примио к знању информацију о предметима високог нивоа корупције и организованог криминала – пресјек стања са даном 30.06.2026. године.
Информација о реализацији захтјева Европске комисије за припрему статистичких и квалитативних података о предметима кривичног дјела корупције, организованог криминала, прања новца и других кривичних дјела за Е-платформу Европске комисије за 2025. годину
· Савјет је примио к знању информацију о реализацији захтјева Европске комисије за припрему статистичких и квалитативних података о предметима кривичног дјела корупције, организованог криминала, прања новца и других кривичних дјела за Е-платформу Европске комисије за 2025. годину.
Информација о окончању поступка верификације оцјена рада за 2025. годину које су судови и тужилаштва унијели у базу ВСТС-а БиХ
· Савјет је примио к знању информацију о окончању поступка верификације оцјена рада за 2025. годину које су судови и тужилаштва унијели у базу ВСТС-а БиХ.
Дефинисање активности и задужења у оквиру ВСТС-а БиХ у циљу провођења препорука Радне групе за финансијско дјеловање за БиХ (FATF) из мјесеца јуна 2026. године, наставно на препоруке MONEYVAL-а (децембар 2024. године), у погледу унапрјеђења система за спрјечавања прања новца и финансирања тероризма
· Савјет је усвојио закључак да ће се послови у погледу планирања и провођења активности у циљу реализације препорука за правосудни систем из Акционог плана за Босну и Херцеговину који је FATF усвојио на свом засједању одржаном од 17.-19.06.2026. године, односно раније започети послови у циљу реализације препорука MONEYVAL-a за правосудни систем из Извјештаја о 5. кругу евалуације за Босну и Херцеговину, који је усвојен 04.12.2024. године, те послови извјештавања о реализацији наведених препорука FATF-а и MONEYVAL-a – проводити на исти начин као и у 2025. години, односно у сарадњи релевантних сталних комисија ВСТС-a БиХ, Координационог тијела ВСТС-a БиХ, тужилаштава, судова, представника Секретаријата ВСТС-a БиХ, Центра за едукацију судија и тужилаца ФБиХ, Центра за едукацију судија и тужилаца РС, Панела за уједначавање судске праксе – кривична област и др.
Приједлог закључка ВСТС БиХ за покретање консултација за привремено упућивање судија одређених кантоналних судова и Врховног суда Федерације Босне и Херцеговине у Кантонални суд у Сарајеву
· Савјет је усвојио закључак којима се: 

· констатује да подаци о великом броју неријешених предмета у појединим судовима и смањеном обиму посла у одређеним судовима, недвосмислено указују да постоји потреба да Савјет иницира, на систематичан начин, у сарадњи са што већим бројем судова, примјену законом предвиђеног института упућивања судија у судове којима је потребна помоћ у отклањању заосталих неријешених предмета.

· констатује да је, у наведеном контексту, оправдана иницијатива Кантоналног суда у Сарајеву, чији је рад и поред значајног смањења заостатака током протеклог периода, и даље оптерећен са великим број неријешених предмета на другостепеном грађанском реферату, да се у тај суд привремено упуте судије других судова, с циљем додатног убрзања процеса смањења броја неријешених предмета на наведеном реферату. Тиме   би се, поред постизања осталих позитивних ефеката у погледу побољшања ажурности Кантоналног суда у Сарајеву, смањио и број потенцијалних захтјева за заштиту права на правично суђење у разумном року и исплату примјерене накнаде у случају повреде права на правично суђење у разумном року у складу са Законом о заштити права на правично суђење у разумном року у ФБиХ.

· констатује да подаци о малом броју неријешених предмета и релативно ниском остварењу годишње оријентационе норме у 2026. години, указују да је смањен обим посла код свих или значајног броја судија распоређених на грађански реферат у сљедећим судовима у Федерацији Босне и Херцеговине: 

· Врховни суд Федерације Босне и Херцеговине;

· Кантонални суд у Оџаку, Кантонални суд у Тузли, Кантонални суд у Ливну, Кантонални суд у Бихаћу и Кантонални суд у Зеници.

· утврђује да ће Савјет без одлагања покренути консултације о привременом упућивању судија са предсједницима наведених судова и судијама са грађанског реферата у тим судовима са смањеним обимом посла, у складу са чланом 52. Закона о ВСТС БиХ, у циљу прибављања њихове сагласности за привремено упућивање у Кантонални суд у Сарајеву, у трајању од 12 мјесеци ради пружања помоћи у отклањању заосталих неријешених предмета.

· утврђује да ће Савјет на наредној сједници, 28. и 29.10.2026. године, сходно проведеним консултацијама и прибављеним сагласностима судија и предсједника судова донијети одлуке о привременом упућивању судија наведених судова у Кантонални суд у Сарајеву.

· Кантонални суд у Сарајеву задужује се да иницира код наведених судова израду појединачних споразума у циљу провођења одлука Савјета о привременом упућивању судија, на начин да се обезбиједи равномјерено оптерећење упућених судија са предметима Кантоналног суда у Сарајеву, с обзиром на њихову оптерећеност предметима у судовима у које су именовани.

· констатује се да Кантонални суд у Горажду тренутно нема довољан број именованих судија да би судије тога суда самостално поступали у трочланом вијећу у другостепеним парничним предметима Кантоналног суда у Сарајеву, те усљед тога Савјет тај суд не може обухватити овим консултацијама о привременом упућивању судија у Кантонални суд у Сарајеву.
Годишњи извјештај о провођењу планова интегртитета у правосудним институцијама за 2025. годину
· Савјет је усвојио Годишњи извјештај о провођењу планова интегритета у правосудним институцијама у Босни и Херцеговини у 2025. години и Препоруке правосудним институцијама за даљи процес провођења планова интегритета које чине саставни дио овог извјештаја.

· Усвојене Препоруке ће се доставити свим правосудним институцијама у БиХ. 

· Годишњи извјештај ће се доставити Агенцији за превенцију корупције и координацију борбе против корупције, те ће бити објављен на web страници ВСТС-а БиХ.
Извјештај о провођењу плана активности за реализацију препорука Извјештаја о екстерној ревизији рада Савјета за период II квартала 2026. године
· Савјет је примио к знању Извјештај о провођењу плана активности за реализацију препорука Извјештаја о екстерној ревизији рада Савјета за период II квартала 2026. године.

· Савјет је усвојио закључак да ће се путем пројекта "Јачање капацитета правосуђа – JCB" иницирати ажурирање екстерне ревизије.
Информације о динамици суђења у сложеним предметима организованог криминала и високе корупције који су ушли у двогодишње планове рјешавања за II квартал 2026. године
· Савјет је усвојио информације о динамици суђења у сложеним предметима организованог криминала и високе корупције који су ушли у двогодишње планове рјешавања за II квартал 2026. године.

· Савјет је усвојио закључак којим се констатује да се у оквиру двогодишњег плана рјешавања предмета из области организованог криминала и корупције наставио значајан напредак у ефикасности и континуитету поступања судија, што представља позитиван помак у ефикаснијем раду судова на сложеним предметима организованог криминала и корупције.

· Савјет је усвојио закључак којим се констатује да је похвално што се у одређеном већем броју предмета одржава динамика суђења и процесна дисциплина сходно раније усвојеним закључцима Савјета.

· Савјет је усвојио закључак да ће се поступајућим судијама, предсједницима кривичних одјељења и предсједницима надлежних судова доставити информација о динамици суђења у предметима организованог криминала и корупције обухваћеним двогодишњим планом рјешавања за II квартал 2026. године, ради њиховог упознавања са садржајем и оцјеном Сталне комисије, односно Савјета.
Информације о поступању у предметима који се воде против суспендованих носилаца правосудне функције за прво полугодиште 2026. године
· Савјет је усвојио Информације о поступању у предметима који се воде против суспендованих носилаца правосудне функције за прво полугодиште 2026. године.

· Савјет је усвојио закључак да је у оквиру поступања у предметима који ce воде против суспендованих носилаца правосудних функција примијећен значајан напредак у ефикасности и континуитету поступања судија, те да су у извјештајном периоду завршени главни претреси у 3 (три) кривична предмета који се воде против суспендованих носилаца правосудних функција, што представља позитиван помак у ефикаснијем раду судова на наведеним предметима, те да се о наведеној информацији и анализи поступања обавијесте предметни судови, односно поступајуће судије.

· Савјет је усвојио закључак којим се задужује Одјељење за унапређење ефикасности и квалитета рада у судовима да Одјељењу за именовање и напредовање достави релевантне податке и Информације о поступањима по кривичним предметима који се воде против суспендованих носилаца правосудних функција за прво полугодиште 2026. године, како би надлежна тијела Савјета располагала са наведеним информацијама приликом провођења конкурсних процедура именовања и напредовања носилаца правосудних функција.
Избор члана ВСТС-а БиХ који ће вршити стратешки надзор над провођењем Пројекта "Јачање капацитета правосуђа - JCB"
· Савјет је именовао Максумић Шабана за члана Савјета који ће вршити стратешки надзор над провођењем пројекта "Јачање капацитета правосуђа - JCB".
Иницирање избора члана ВСТС-а БиХ којег бирају окружни тужиоци Републике Српске
· Савјет је усвојио закључак да се упути допис главном тужиоцу Републичког јавног тужилаштва Републике Српске којим ће се обавијестити о потреби избора члана Савјета којег бирају окружни тужиоци Републике Српске, у којем ће се навести етничка припадност и пол кандидата за избор члана Савјета у складу са постојећом расподјелом националности и пола чланова Савјета по изборним базама. У обавјештењу ће се навести рок од 45 дана од дана пријема обавјештења у којем се треба извршити избор и о томе обавијестити Савјет.
Информација о ажурирању листе судија и тужилаца који могу бити одређени за поступање у дисциплинском предмету
· Савјет је примио к знању информацију о ажурирању листе судија и тужилаца који могу бити одређени за поступање у дисциплинском предмету, формиране Одлуком Савјета број 08-07-2-3151-1/2025 од 24. септембра 2025. године, на начин да су са листе судија и тужилаца обрисани судија Калабић Узеир, судија Баковић Неџад и судија Вучетић Биљана.
Именовања:

Федерација Босне и Херцеговине:

-
предсједник Општинског суда у Сарајеву;

-
једна (1) позиција замјеника главног тужиоца Федералног тужилаштва Федерације Босне и Херцеговине;

-
двије (2) позиције замјеника главног тужиоца Кантоналног тужилаштва Зеничко-добојског кантона.
Босна и Херцеговина:

-
четири (4) позиције судије у Суду Босне и Херцеговине.

Федерација Босне и Херцеговине:

-
седам (7) позиција судије Кантоналног суда у Сарајеву;

-
једна (1) позиција судије Кантоналног суда у Зеници;

-
три (3) позиције судије Кантоналног суда у Тузли;

-
двије (2) позиције судије у Кантоналном суду у Мостару.

· Савјет је донио одлуку о именовању Хоџић Кенана за предсједника Општинског суда у Сарајеву.

· Савјет је донио одлуку о именовању Салкић Суаде за замјеника главног тужиоца Федералног тужилаштва Федерације Босне и Херцеговине.

· Савјет је донио одлуку о именовању Хусић Адиса за замјеника главног тужиоца Кантоналног тужилаштва Зеничко-добојског кантона.

· Савјет је донио одлуку о именовању Шабић Алена за замјеника главног тужиоца Кантоналног тужилаштва Зеничко-добојског кантона.

· Савјет је донио одлуку о именовању Јоксимовић Небојше за судију Суда Босне и Херцеговине.

· Савјет је донио одлуку о именовању Војновић Миреле за судију Суда Босне и Херцеговине.

· Савјет је донио одлуку о именовању Куленовић Нермине за судију Суда Босне и Херцеговине.

· Савјет је донио одлуку о именовању Биук Елдине за судију Суда Босне и Херцеговине.

· Савјет је донио одлуку о именовању Кулић Иване за судију Кантоналног суда у Сарајеву.

· Савјет је донио одлуку о именовању Хајдер Миреле за судију Кантоналног суда у Сарајеву.

· Савјет је донио одлуку о именовању Гранзов Свјетлане за судију Кантоналног суда у Сарајеву.

· Савјет је донио одлуку о именовању Скоко Предрага за судију Кантоналног суда у Сарајеву.

· Савјет је донио одлуку о именовању Омановић Махира за судију Кантоналног суда у Сарајеву.

· Савјет је донио одлуку о именовању Мирјанић Драгана за судију Кантоналног суда у Сарајеву.

· Савјет је донио одлуку о понављању конкурса за једну позицију судије кривичара Кантоналног суда у Сарајеву.

· Савјет је донио одлуку о именовању Рамић Самила за судију Кантоналног суда у Зеници.

· Савјет је донио одлуку о именовању Селимовић Халилчевић Алвире за судију Кантоналног суда у Тузли.

· Савјет је донио одлуку о именовању Стевановић Љиљане за судију Кантоналног суда у Тузли.

· Савјет је донио одлуку о именовању Бојић Азре за судију Кантоналног суда у Тузли.

· Савјет је донио одлуку о именовању Шимић Марије за судију Кантоналног суда у Мостару.

· Савјет је донио одлуку о именовању Хидовић Аиде за судију Кантоналног суда у Мостару.
Доношење одлуке о престанку мандата: 

-
судије Кантоналног суда у Ливну;

-
судије и предсједника Апелационог суда Брчко дистрикта БиХ;

-
тужиоца Кантоналног тужилаштва Средњо-босанског кантона.

· Савјет је донио одлуку о престанку мандата Видачак Озренки, судији Кантоналног суда у Ливну, са даном 16.10.2026. године, ради одласка у пензију.

· Савјет је донио одлуку о престанку мандата Кауриновић Дамјану, предсједнику и судији Апелационог суда Брчко дисртикта Босне и Херцеговине, са даном 03.11.2026. године, ради одласка у пензију.

· Савјет је донио одлуку о престанку манада Вилић Русмери, тужиоцу Кантоналног тужилаштва Средњобосанског кантона, са даном 09.10.2026. године, ради одласка у пензију.
Доношење одлуке о ступању на дужност
· Савјет је донио одлуку о ступању:

· Механовић Семира, на дужност судије Опћинског суда у Тузли, 

· Жељке Смиљанић, на дужност судије Општинског суда у Живиницама, 

· Томић Зорана, на дужност судије Основног суда у Шамцу, 

· Драмац Милене, на дужност предсједника Општинског суда у Јајцу, 

· Радуљ Татјане, на дужност предсједника Основног суда у Новом Граду,

· Вучић Вибора, на дужност предсједника Окружног привредног суда у Бањалуци,

· Спасојевић Бранкице, на дужност предсједника Основног суда у Градишци,

· Бејтовић Јанушић Аделе, на дужност судије Окружног суда у Источном Сарајеву,

· Ђедовац Бојана, на дужност судије Окружног суда у Добоју,

· Гаврић Пане, на дужност судије Врховног суда Републике Српске,

· Крешталица Сеада, на дужност замјеника главног тужиоца Кантоналног тужилаштва Кантона Сарајево,

· Сарајлија Сабине, на дужност тужиоцаТужилаштва БиХ,

· Вукадин Анице на дужност замјеника главног тужиоца Окружног јавног тужилаштва у Источном Сарајеву,

· Радовановић Сокић Жељке, на дужност тужиоца Тужилаштва Босне и Херцеговине,

· Куртановић Лејле, на дужност судије Врховног суда ФБиХ и

· Топчић Миладе на дужност предсједника Општинског суда у Градачцу.

· Именовани ступају на дужност са даном 19.10.2026. године.
Достављање Листи кандидата Уставном суду Федерације Босне и Херцеговине и Уставном суду Републике Српске на мишљење
· Савјет је усвојио закључак да ће се од надлежних судова затражити мишљења на Листу кандидата за позицију Уставног суда ФБиХ и Листу кандидата за позицију судије за Уставни суд РС-а, након чега ће Савјет комплетну документацију доставити у даљу процедуру.

· Савјет је усвојио закључак да је потребно размотрити иницијативу за ревидирање Правилник о провођењу поступка предлагања кандидата за судије и предсједника Уставног суда Републике Српске и судије Уставног суда Федерације Босне и Херцеговине, a коју ће чланица Савјета, Веледар-Арифагић Елма, накнадно доставити Сталној комисији за легислативу, у складу са њеном дискусијом.
Именовање Комисије за обављање разговора са кандидатима на позицију судије Уставног суда Федерације Босне и Херцеговине по конкурсу објављеном у септембру 2026. године
· Савјет је донио одлуку о именовању Максумић Шабана, Мартиновић Давора, Богунић Санина и Петковић Сњежане у састав Комисије за обављање разговора са кандидатима на позицију судије Уставног суда Федерације Босне и Херцеговине по конкурсу објављеном у септембру 2026. године.
Разматрање дописа Суда Босне и Херцеговине од 03.08.2026. године
· Савјет је, усвојио закључак којим се констатује да постојећи нормативно-правни оквир не омогућава успостављање прелазног механизма којим би се, до ступања новоименованих судија на дужност, осигурао континуитет судијске функције у периоду од престанка функције постојећих судија до ступања на дужност новоименованих судија.

· О усвојеном закључку обавијестити ће се в.д. предсједнице Суда БиХ, дописом у којем ће се истаћи да је Савјет на овој сједници донио одлуку о именовању судија на 4 (четири) судијске позиције у Суду БиХ, док је конкурс за 9 (девет) позиција у овом суду расписан у септембру 2026. године, те ће у провођењу конкурсне процедуре Савјет приоритетно разматрати ова именовања.
Именовање вршиоца дужности предсједника Општинског суда у Градачцу
· ///////
Захтјев Тужилаштва Босне и Херцеговине за давање мишљења на Нацрт меморандума о разумијевању између Тужилаштва Босне и Херцеговине и тужилаштава земаља иберо-америчког подручја (Бразил, Доминиканска Република, Еквадор, Костарика, Уругвај, Чиле и Парагвај)
· Савјет је дао позитивно мишљење на презентованe садржаје нацрта предложених меморандума о разумијевању између Тужилаштва Босне и Херцеговине и Генералног тужилаштва Савезне Републике Бразил, Генералног тужилаштва Доминиканске Републике, Генералног тужилаштва Еквадора, Генералног тужилаштва Републике Костарике, Генералног тужилаштва Источне Републике Уругваја, Јавног тужилаштва Републике Чиле и Генералног тужилаштва Републике Парагвај.
Сагласност за аплицирање на позив Европске комисије за подношење пројектних приједлога за акционе грантове под називом JUST-2027-JACC-EJUSTICE са пројектним приједлогом "ECLI-BiH: Повезивање судске праксе Босне и Херцеговине с европским правним простором"
· Савјет је дао сагласност за аплицирање на позив Европске комисије JUST-2027-JACC-EJUSTICE с пројектним приједлогом „ECLI-BiH: Повезивање судске праксе Босне и Херцеговине с европским правним простором“ на начин како је то предложено у меморандуму.

· Савјет је усвојио закључак којим су надлежни одјели Секретаријата задужени да обаве консултацијом са предсједницом Врховног суда ФБиХ, у циљу одређивања Врховног суда Федерације БиХ као партнерског суда за реализацију овог пројекта, о чему ће обавијестити Предсједништво ВСТС-а БиХ, које се овлашћује да дâ финалну потврду.
Разно

